रमजान के महीने में कश्मीर में युद्धविराम के लिए महबूबा मुफ्ती के अनुरोध पर मोदी राजी हुए थे। लेकिन अब बाजी उलट चुकी है। संघ परिवार इससे नाराज होने लगा है। उनका कहना है कि पाकिस्तान कभी भी युद्धविराम का पालन नहीं करता। उधर पाकिस्तान पहले ही गोलीबारी शुरू कर चुका है। दरअसल पाकिस्तान में इस महीने चुनाव होने जा रहे हैं। चुनाव में पाकिस्तानी सेना के अपने दांव हैं। लिहाजा वहां से तो फायरिंग बढ़ेगी। उधर राजनाथ जल्द ही पाकिस्तान जाने वाले हैं। सरकार चाहती है कि उनकी यात्रा शुरू होने के पहले एक निर्णय ले लिया जाए कि हम भी युद्धविराम रद्द कर देंगे। बीएसएफ भी जैसे को तैसा करते हुए कुछ पाकिस्तानी बंकरों को मटियामेट कर चुकी है। फिर युद्धविराम का समर्थक बचा कौन? माने सिर्फ औपचारिकता बाकी है।